Haugalandet er et område med en rekke lokale mediekanaler. Av medier som har Kopervik som del av sitt dekningsområde kan det nevnes Haugesunds Avis (regionavis), Karmøynytt, Radio 102 (hadde tidligere adresse i Kopervik), Radio Haugaland, TV Haugaland og NRK Rogaland. Ingen av disse mediene blir gitt ut fra Kopervik, men har byen som del av sitt dekningsområde. På 1900-tallet var også Karmøens Tidende, Karmøy-Posten, Kopervik Tidende og Karmøybladet en del av det lokale mediebildet.